**Projekt „Sve boje znanosti“, 10.11.2011.**

U Osnovnoj školi Petra Studenca na Dan znanosti, 10.11. 2011. prezentiran je rad na projektu „Sve boje znanosti“ koji smo realizirali uz pomoć i potporu udruge „Zlatni rez“ iz Rijeke i L´Oreala.

Ovo je naša druga po redu suradnja sa udrugom „Zlatni rez“, a cilj projekta je popularizacija prirodnih znanosti među učenicima.

Prijava na projekt bila je u travnju, projekt prihvaćen te odobrena financijska sredstva u lipnju, realizacija je započela u rujnu, u okviru redovne nastave i slobodnih aktivnosti. Učitelji mentori vrlo uspješno vodili su učenike uključene u rad na projektu.

U rad su bili uključeni sljedeći nastavni predmeti:

FIZ, MAT, PRI I BIO, KEM, HJ, VJ, INF, LK, GK, te slobodna aktivnost grupa Domaćinstvo i školski zbor.

Popularizacijom prirodnih znanosti s učenicima smo otkrili svijet boja na kreativan način:

-pripravom hrane različitih boja

-razdvajanjem biljnih pigmenata papirnom kromatografijom

-fotografijama pokazali različite prilagodbe u prirodi

-izradili model oka

-uzgojem biljke u mraku i svjetlosti pokazali kako biljka mijenja sastav pigmenata

-kroz pokuse pokazali upotrebu boje u kemiji

-upoznali učenike s teorijom grafova – teorem o četiri boje

-izradili stetoskop

-izradili liturgijska ruha koja su različitih boja kroz godinu

-jezičnom analizom došli do korijena riječi koje vezujemo uz boje

U projektu je aktivno sudjelovalo 20-tak učenika viših razreda i 10-tak predmetnih učiteljica.

Posebno se zahvaljujemo udruzi „Zlatni rez“ i L´Orealu, te našim vjernim sponzorima: obrtu „Klara M.“ iz Kanfanara, „Masen“ d.o.o. iz Kanfanara, pekari „Izo“, Balići, te tiskari MTS iz Pule.

Njima smo na završnoj prezentaciji projekta uručili poklone, a to su autohtoni suveniri Istre, kažuni, koje je izradila učiteljica naše škole Ondina Kranjčić.

Gđa. Rajka Jurada Šupić (gđa. Marta Žuvić Butorac) kao predstavnica Zlatnog reza

Gđa. Elena Marić kao predstavnica Masen-a

Gdin. Nikola Marić predstavnik Klara M.

Gdin. Mladen Roce predstavni IZO, Balići

Zahvaljujemo još jednom vrijednim učiteljima, učenicima i svima koji su na bilo koji način pridonijeli realizaciji ovog zanimljivog i poučnog izazova.